CELEX: 32021D1196
Language: fi
Date: 2021-07-19 00:00:00
Title: Komission täytäntöönpanopäätös (EU) 2021/1196, annettu 19 päivänä heinäkuuta 2021, täytäntöönpanopäätöksen (EU) 2020/167 muuttamisesta siltä osin kuin on kyse tiettyjä radiolaitteita koskevista yhdenmukaistetuista standardeista, jotka koskevat maa- ja seinätutkakäyttöön tarkoitettuja radiomäärityslaitteita, radiotaajuisia etätunnistuslaitteita, rautateillä käytettävän Euroloop-järjestelmän radiolaitteita, verkotettuja lyhyen kantaman laitteita, langattomia teollisia sovelluksia sekä laivoissa ja avomerellä käytettäviä laajakaistaisia radiolinkkejä

20.7.2021   
               
               
                  FI
               
               
                  Euroopan unionin virallinen lehti
               
               
                  L 258/53
               
            
         KOMISSION TÄYTÄNTÖÖNPANOPÄÄTÖS (EU) 2021/1196,
         annettu 19 päivänä heinäkuuta 2021,
         täytäntöönpanopäätöksen (EU) 2020/167 muuttamisesta siltä osin kuin on kyse tiettyjä radiolaitteita koskevista yhdenmukaistetuista standardeista, jotka koskevat maa- ja seinätutkakäyttöön tarkoitettuja radiomäärityslaitteita, radiotaajuisia etätunnistuslaitteita, rautateillä käytettävän Euroloop-järjestelmän radiolaitteita, verkotettuja lyhyen kantaman laitteita, langattomia teollisia sovelluksia sekä laivoissa ja avomerellä käytettäviä laajakaistaisia radiolinkkejä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/53/EU (2) 16 artiklan mukaan radiolaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 3 artiklassa vahvistettujen olennaisten vaatimusten mukaisena, jotka kyseiset standardit tai niiden osat kattavat.
                  
               
                     (2)
                  
                  
                     Komissio esitti täytäntöönpanopäätöksessä C(2015) 5376 (3) Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön radiolaitteita koskevien yhdenmukaistettujen standardien laatimisesta ja tarkistamisesta direktiivin 2014/53/EU tueksi, jäljempänä ’pyyntö’.
                  
               
                     (3)
                  
                  
                     ETSI laati pyynnön perusteella langattomia teollisia sovelluksia varten yhdenmukaistetun standardin EN 303258 V1.1.1.
                  
               
                     (4)
                  
                  
                     ETSI tarkisti pyynnön perusteella yhdenmukaistettuja standardeja EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1, joiden viitetiedot on julkaistu Euroopan unionin virallisen lehden C-sarjassa (4). Tämän seurauksena hyväksyttiin yhdenmukaistetut standardit EN 302066 V2.2.1 maa- ja seinätutkakäyttöön tarkoitetuille radiomäärityslaitteille, EN 302208 V3.3.1 radiotaajuisille etätunnistuslaitteille, EN 302609 V2.2.1 rautateillä käytettävän Euroloop-järjestelmän radiolaitteille, EN 303204 V3.1.1 verkotetuille lyhyen kantaman laitteille ja EN 303276 V1.2.1 laivoissa ja avomerellä käytettäville laajakaistaisille radiolinkeille.
                  
               
                     (5)
                  
                  
                     Komissio on yhdessä ETSIn kanssa arvioinut, ovatko nämä yhdenmukaistetut standardit pyynnön mukaisia.
                  
               
                     (6)
                  
                  
                     Yhdenmukaistetut standardit EN 303204 V3.1.1 ja EN 303276 V1.2.1 täyttävät olennaiset vaatimukset, jotka niiden on tarkoitus kattaa ja joista säädetään direktiivissä 2014/53/EU. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (7)
                  
                  
                     Yhdenmukaistetun standardin EN 302066 V2.2.1 lausekkeessa 6.2.5 olevan yhdeksännen kappaleen viimeisessä virkkeessä ja lausekkeessa 6.2.5 olevissa kymmenennessä ja yhdennessätoista kappaleessa sallitaan kyseisessä yhdenmukaistetussa standardissa vahvistettujen eritelmien subjektiivinen tulkinta ja määrittely. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (8)
                  
                  
                     Euroopan posti-ja telehallintojen neuvottelukunnan CEPT suosituksessa 74-01 häiriöalueen harhalähetteistä (ERC:n suositus 74-01 (2019)) asetetaan vaatimuksia radiotaajuuksien tehokkaalle käytölle. ERC:n suosituksen 74-01 (2019) taulukossa 6 todetaan, että suojan olisi oltava 694 MHz:n taajuusalueelle asti. Yhdenmukaistetun standardin EN 302208 V3.3.1 taulukko 2 ei ole yhdenmukainen ERC:n suosituksen 74-01 kanssa, koska kyseisessä taulukossa ilmoitettu raja poikkeaa ERC:n suosituksessa 74-01(2019) ilmoitetusta rajasta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (9)
                  
                  
                     Yhdenmukaistetun standardin EN 302609 V2.2.1 taulukossa 3 on epäjohdonmukaisuuksia mittausvastaanottimen taajuusalueiden osalta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (10)
                  
                  
                     Yhdenmukaistetun standardin EN 303258 V1.1.1 lausekkeissa 4.2.8.2, 4.2.9.3 ja 4.2.10.3 ei esitetä testausmenetelmiä kyseisissä lausekkeissa vahvistettujen eritelmien noudattamisen osoittamiseksi. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.
                  
               
                     (11)
                  
                  
                     Komission täytäntöönpanopäätöksen (EU) 2020/167 (5) liitteessä I luetellaan niiden yhdenmukaistettujen standardien viitetiedot, jotka luovat vaatimustenmukaisuusolettaman direktiivin 2014/53/EU kanssa, ja kyseisen täytäntöönpanopäätöksen liitteessä II luetellaan niiden yhdenmukaistettujen standardien viitetiedot, jotka luovat varauksin vaatimustenmukaisuusolettaman direktiivin 2014/53/EU kanssa. Sen varmistamiseksi, että direktiivin 2014/53/EU tueksi laadittujen yhdenmukaistettujen standardien viitetiedot luetellaan yhdessä säädöksessä, standardien EN 303204 V3.1.1 ja EN 303276 V1.2.1 viitetiedot olisi sisällytettävä täytäntöönpanopäätöksen (EU) 2020/167 liitteeseen I ja standardien EN 302066 V2.2.1, EN 302208 V3.3.1, EN 302609 V2.2.1 ja EN 303258 V1.1.1 viitetiedot olisi sisällytettävä kyseisen täytäntöönpanopäätöksen liitteeseen II.
                  
               
                     (12)
                  
                  
                     Sen vuoksi on tarpeen poistaa Euroopan unionin virallisen lehden C-sarjasta (6) yhdenmukaistettujen standardien EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1 viitetiedot, koska niitä on tarkistettu. Täytäntöönpanopäätöksen (EU) 2020/167 liitteessä III luetellaan niiden direktiivin 2014/53/EU tueksi laadittujen yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Siksi on aiheellista lisätä nämä viitetiedot kyseiseen liitteeseen.
                  
               
                     (13)
                  
                  
                     Jotta valmistajilla olisi riittävästi aikaa valmistautua yhdenmukaistettujen standardien EN 302066 V2.2.1, EN 302208 V3.3.1, EN 302609 V2.2.1, EN 303204 V3.1.1 ja EN 303276 V1.2.1 soveltamiseen, on tarpeen lykätä yhdenmukaistettujen standardien EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1 viitetietojen poistamista.
                  
               
                     (14)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Tämän päätöksen olisi sen vuoksi tultava voimaan kiireellisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2020/167 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti;
                     
                  
                        2)
                     
                     
                        Muutetaan liite II tämän päätöksen liitteen II mukaisesti;
                     
                  
                        3)
                     
                     
                        Muutetaan liite III tämän päätöksen liitteen III mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 19 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).
         
            (3)  Commission Implementing Decision C(2015) 5376 final of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council.
         
            (4)  EUVL C 326, 14.9.2018, s. 114.
         
            (5)  Komission täytäntöönpanopäätös (EU) 2020/167, annettu 5 päivänä helmikuuta 2020, Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista (EUVL L 34, 6.2.2020, s. 46).
         
            (6)  EUVL C 326, 14.9.2018, s. 114.
      
      
         
            LIITE I
            Lisätään täytäntöönpanopäätöksen (EU) 2020/167 liitteeseen I rivit seuraavasti:
            
               
                           Nro
                        
                        
                           Standardin viitetiedot
                        
                     
                           ”10.
                        
                        
                           EN 303204 V3.1.1
                           Kiinteät lyhyen kantaman laitteet (SRD) dataverkoissa; Taajuuskaistalla 870–876 MHz käytettävät radiolaitteet, joiden tehotaso on enintään 500 mW ERP; Yhdenmukaistettu standardi radiospektrin käyttämiseksi
                        
                     
                           11.
                        
                        
                           EN 303276 V1.2.1
                           Laivoissa ja avomerellä käytettävät kiinteästi asennetut laajakaistaiset radiolinkit, jotka toimivat taajuuksilla 5 852  MHz–5 872  MHz ja/tai 5 880  MHz–5 900  MHz; Yhdenmukaistettu standardi radiospektrin käyttämiseksi”
                        
                     
         
      
      
         
            LIITE II
            Lisätään täytäntöönpanopäätöksen (EU) 2020/167 liitteeseen II rivit seuraavasti:
            
               
                           Nro
                        
                        
                           Standardin viitetiedot
                        
                     
                           ”10.
                        
                        
                           EN 302066 V2.2.1
                           Lyhyen kantaman laitteet (SRD); Maa- ja seinätutkakäyttöön tarkoitetut radiomäärityslaitteet (GPR/WPR); Yhdenmukaistettu standardi radiospektrin käyttämiseksi
                           
                              Huomautus: Tämän yhdenmukaistetun standardin noudattaminen ei luo olettamusta direktiivin 2014/53/EU 3 artiklan 2 kohdassa vahvistetun olennaisen vaatimuksen täyttymisestä, jos sovelletaan jotakin seuraavista:
                           
                                       —
                                    
                                    
                                       kyseisen standardin 6.2.5 lausekkeen yhdeksännessä kappaleessa virkettä ”Emissiomittauksissa voitaisiin myös käyttää kaksoiskartioantennien ja logperiodisten dipoliantenniryhmien yhdistelmää (yleisnimityksenä ’logperiodiset antennit’) kattamaan koko taajuusalue 30 MHz–1 000  MHz”;
                                    
                                 
                                       —
                                    
                                    
                                       kyseisen standardin 6.2.5 lausekkeen kymmenes kappale;
                                    
                                 
                                       —
                                    
                                    
                                       kyseisen standardin 6.2.5 lausekkeen yhdestoista kappale.
                                    
                                 
                     
                           11.
                        
                        
                           EN 302208 V3.3.1
                           Radiotaajuiset etätunnistuslaitteet, jotka toimivat taajuusalueella 865–868 MHz ja joiden tehotaso on enintään 2 W sekä taajuusalueella 915–921 MHz ja joiden tehotaso on enintään 4 W; Yhdenmukaistettu standardi radiospektrin käyttämiseksi
                           
                              Huomautus: Vaatimustenmukaisuusolettaman tekemiseksi direktiivin 2014/53/EU 3 artiklan 2 kohdassa vahvistetun olennaisen vaatimuksen noudattamisesta korvataan tämän yhdenmukaistetun standardin taulukossa 2 oleva raja ”692 MHz” seuraavasti: ”694 MHz”.
                        
                     
                           12.
                        
                        
                           EN 302609 V2.2.1
                           Lyhyen kantaman laitteet (SRD); Rautateillä käytettävän Euroloop-viestintäjärjestelmän radiolaitteet; Yhdenmukaistettu standardi radiospektrin käyttämiseksi
                           
                              Huomautus: Vaatimustenmukaisuusolettaman tekemiseksi direktiivin 2014/53/EU 3 artiklan 2 kohdassa vahvistetun olennaisen vaatimuksen noudattamisesta:
                           
                                       —
                                    
                                    
                                       tämän yhdenmukaistetun standardin taulukon 3 toisella rivillä rajalla ”29 090  MHz” tarkoitetaan rajaa ”27 090  MHz”;
                                    
                                 
                                       —
                                    
                                    
                                       tämän yhdenmukaistetun standardin taulukon 3 kolmannella rivillä rajalla ”29 100  MHz” tarkoitetaan rajaa ”27 100  MHz”.
                                    
                                 
                     
                           13.
                        
                        
                           EN 303258 V1.1.1
                           Langattomat teolliset sovellukset (WIA); Laitteet, jotka toimivat taajuusalueella 5 725  MHz–5 875  MHz ja joiden tehotaso on enintään 400 mW; Yhdenmukaistettu standardi radiospektrin käyttämiseksi
                           
                              Huomautus: Tämän yhdenmukaistetun standardin noudattaminen ei luo olettamusta direktiivin 2014/53/EU 3 artiklan 2 kohdassa vahvistetun olennaisen vaatimuksen täyttymisestä, jos asianmukaisilla testausmenetelmillä ei osoiteta, että laitteet ovat tämän yhdenmukaistetun standardin 4.2.8.2, 4.2.9.3 ja 4.2.10.3 lausekkeen mukaisia.”
                        
                     
         
      
      
         
            LIITE III
            Lisätään täytäntöönpanopäätöksen (EU) 2020/167 liitteeseen III rivit seuraavasti:
            
               
                           Nro
                        
                        
                           Standardin viitetiedot
                        
                        
                           Peruuttamispäivä
                        
                     
                           ”17.
                        
                        
                           EN 302066-2 V1.2.1
                           Sähkömagneettinen yhteensopivuus ja radiospektriasiat (ERM); Maa- ja seinätutkasovellusten kuvantamisjärjestelmät; Osa 2: Yhdenmukaistettu standardi (EN), joka kattaa R&TTE-direktiivin 3 artiklan 2 kohdan olennaiset vaatimukset
                        
                        
                           20.1.2023
                        
                     
                           18.
                        
                        
                           EN 302208 V3.1.1
                           Radiotaajuiset etätunnistuslaitteet, jotka toimivat taajuusalueella 865–868 MHz ja joiden tehotaso on enintään 2 W sekä taajuusalueella 915–921 MHz ja joiden tehotaso on enintään 4 W; Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset
                        
                        
                           20.1.2023
                        
                     
                           19.
                        
                        
                           EN 302609 V2.1.1
                           Lyhyen kantaman laitteet (SRD); Rautateillä käytettävän Euroloop-viestintäjärjestelmän radiolaitteet; Yhdenmukaistettu standardi radiospektrin käyttämiseksi
                        
                        
                           20.1.2023
                        
                     
                           20.
                        
                        
                           EN 303204 V2.1.2
                           Verkotetut lyhyen kantaman laitteet (SRD); Taajuuskaistalla 870–876 MHz käytettävät radiolaitteet, joiden tehotaso on enintään 500 mW; Yhdenmukaistettu standardi, joka kattaa direktiivin 2014/53/EU 3 artiklan 2 kohdan olennaiset vaatimukset
                        
                        
                           20.1.2023
                        
                     
                           21.
                        
                        
                           EN 303276 V1.1.1
                           Laivoissa ja avomerellä käytettävät kiinteästi asennetut laajakaistaiset radiolinkit, jotka toimivat taajuuksilla 5 852  MHz–5 872  MHz ja/tai 5 880  MHz–5 900  MHz; Yhdenmukaistettu standardi, joka kattaa direktiivin 2014/53/EU 3 artiklan 2 kohdan mukaiset olennaiset vaatimukset
                        
                        
                           20.1.2023”